EL Επίσημη Εφημερίδα της Ευρωπαϊκής Ένωσης C 55/18

Αίτηση για την έκδοση προδικαστικής αποφάσεως, την οποία υπέβαλε το Cour d'appel de Liège (Βέλγιο) στις 29 Δεκεμβρίου 2008 — Real Madrid Football Club, Zinedine Zidane, David Beckham, Raul Gonzalez Blanco, Ronaldo Luiz Nazario de Lima, Luis Filipe Madeira Caeiro, Futebol Club Do Porto S.A.D., Victor Baia, Ricardo Costa, Diego Ribas Da Cunha, P.S.V. N.V., Imari BV, Juventus Football Club SPA κατά Sporting Exchange Ltd, William Hill Credit Limited, Victor Chandler (International) Ltd, BWIN International Ltd (Betandwin), Ladbrokes Betting and Gaming Ltd, Ladbroke Belgium S.A., Internet Opportunity Entertainment Ltd, Global Entertainment Ltd (Unibet)

(Υπόθεση C-584/08)

(2009/C 55/29)

Γλώσσα διαδικασίας: η γαλλική

Αιτούν δικαστήριο

Cour d'appel de Liège

Διάδικοι στην υπόθεση της κύριας δίκης

Εκκαλούντες: Real Madrid Football Club, Zinedine Zidane, David Beckham, Raul Gonzalez Blanco, Ronaldo Luiz Nazario de Lima, Luis Filipe Madeira Caeiro, Futebol Club Do Porto S.A.D., Victor Baia, Ricardo Costa, Diego Ribas Da Cunha, P.S.V. N.V., Imari BV, Juventus Football Club SPA

Εφεσίβλητες: Sporting Exchange Ltd, William Hill Credit Limited, Victor Chandler (International) Ltd, BWIN International Ltd (Betandwin), Ladbrokes Betting and Gaming Ltd, Ladbroke Belgium S.A., Internet Opportunity Entertainment Ltd, Global Entertainment Ltd (Unibet)

Προδικαστικά ερωτήματα

Τα ερωτήματα αφορούν την ερμηνεία που πρέπει να δίδεται, στον ειδικό τομέα του Διαδικτύου, στο άρθρο 5, παράγραφος 3, του κανονισμού (ΕΚ) 44/2001, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (1).

Οσάκις, όπως εν προκειμένω, η ζημία την οποία επικαλείται ο ενάγων προκαλείται από τη λειτουργία ιστοχώρων του Διαδικτύου και

α) καμία από τις εναγόμενες εταιρίες που διαχειρίζονται τους επίδικους ιστοχώρους δεν έχει την έδρα της στο Βέλγιο,

β) κανένας από τους επίδικους ιστοχώρους δεν έχει την εταιρική του έδρα στο Βέλγιο,

γ) κανένας από τους ενάγοντες δεν έχει κατοικία ή έδρα στο Βέλγιο,

δ) στους ιστοχώρους στοιχημάτων έχουν πρόσβαση οι Βέλγοι χρήστες του Διαδικτύου μέσω των οποίων μπορούν να στοιχηματίζουν όπως ακριβώς και οι χρήστες των άλλων συμβαλλομένων κρατών, καθόσον πρόκειται για ιστοχώρους με τη μορφή «.com», οι οποίοι είναι σχεδιασμένοι για να καλύπτουν ολόκληρη την Ευρώπη και δεν χαρακτηρίζονται από την ένδειξη «.be» που χρησιμοποιείται ειδικά για το Βέλγιο,

ε) οι εν λόγω ιστοχώροι εμφανίζουν τα κείμενά τους σε διάφορες γλώσσες στις οποίες δεν συγκαταλέγονται συστηματικά οι δύο συνηθέστερα χρησιμοποιούμενες στο Βέλγιο γλώσσες,

στ) οι εν λόγω ιστοχώροι προτείνουν ιδίως στοιχήματα που αφορούν ποδοσφαιρικούς αγώνες στους οποίους μετέχουν βελγικές ομάδες, καθώς επίσης και αγώνες ξένων πρωταθλημάτων,

ζ) δεν αποδεικνύεται ότι χρησιμοποιείται ειδική τεχνολογία ή τεχνική πωλήσεων κατ' οίκον που απευθύνεται στο βελγικό κοινό,

η) ο αριθμός των στοιχημάτων που πραγματοποίησαν Βέλγοι χρήστες είναι εντελώς αμελητέος σε σχέση με τον συνολικό αριθμό στοιχημάτων που καταχωρίστηκαν στους εν λόγω ιστοχώρους, αφού, με βάση τα στοιχεία που προσκόμισαν οι εταιρίες στοιχημάτων για το έτος 2005, τα οποία δεν αμφισβήτησαν οι αντίδικοι, το σύνολο των βελγικών στοιχημάτων για ποδοσφαιρικούς αγώνες αντιπροσωπεύουν λιγότερο από 0,25 % των στοιχημάτων που καταχωρίστηκαν στους ιστοχώρους «bwin.com», «willhill.com», «betfair.com», «ladbrokes.com», «sportingbet» και «miapuesta», ενώ ο ιστοχώρος «vcbet.com» κάνει μόνο για 40 Βέλγους στοιχηματίσαντες επί του συνόλου των στοιχημάτων του, 1) Πρέπει να θεωρηθεί ότι η ζημία την οποία επικαλούνται ότι υπέστησαν οι ενάγοντες και ήδη εκκαλούντες επήλθε ή ενδέχεται να επέλθει στο Βέλγιο, με αποτέλεσμα να καθίστανται τα βελγικά δικαστήρια αρμόδια για την εκδίκαση αγωγών που αφορούν την εν λόγω ζημία, με βάση το ότι οι επίμαχοι ιστοχώροι απευθύνονται, μεταξύ άλλων, στο βελγικό κοινό, 2) Ή πρέπει να γίνει δεκτό ότι η προβαλλόμενη από τους ενάγοντες ζημία δεν επήλθε ή δεν ενδέχεται να επέλθει στο Βέλγιο, με αποτέλεσμα τα βελγικά δικαστήρια να είναι αρμόδια για την εκδίκαση αγωγών που αφορούν την εν λόγω ζημία μόνον υπό τον όρο ότι μπορεί να διαπιστωθεί η ύπαρξη επαρκούς, ουσιώδους ή σημαντικού συνδέσμου μεταξύ των κατά τους ενάγοντες παρανόμων πράξεων και του βελγικού εδάφους; 3) Στη δεύτερη αυτή περίπτωση, ποια είναι τα πρόσφορα κριτήρια που πρέπει να λαμβάνονται υπόψη προκειμένου να εκτιμηθεί αν υφίσταται ή όχι ο σύνδεσμος αυτός;

(1) ΕΕ 2001, L 12, σ. 1.